b'\n_START_ARTICLE_\nMojca Gregorski\n_START_SECTION_\n\xc5\xa0tudij in zaposlitev\n_START_PARAGRAPH_\nRojena leta 1975 v Ljubljani. Po diplomi na Fakulteti za arhitekturo v Ljubljani leta 2000je vpisala podiplomski \xc5\xa1tudij, del \xc5\xa1tudija opravljala na \xc2\xbbUniversidad Politecnica de Valencia\xc2\xab, v \xc5\xa0paniji ter na \xc2\xbbJagellonian University\xc2\xab\xc2\xa0v  Krakovu na  Poljskem. Nabiranje projektantskih izku\xc5\xa1enj v biroju Northern Ireland Housing executive na Severnem Irskem ter kasneje v Sloveniji. Od leta 2001 je samostojna arhitektka, stalna strokovna sodelavka na Fakulteti za arhitekturo in somentorica razli\xc4\x8dnim \xc5\xa1tudentskim nalogam in delavnicam. 2003-2005 je bila \xc4\x8dlanica uredni\xc5\xa1kega odbora revije Hi\xc5\xa1e, avtorica stalnih prispevkov. Od 2006 asistentka na Fakulteti za arhitekturo ter samostojna odgovorna projektantka arhitekture (strokovni izpit 2005).\n_START_SECTION_\nDela\n_START_PARAGRAPH_\nPomembnej\xc5\xa1i realizirani projekti:  Vila  Krnc v Novem mestu (2000, soavtor S.Pir\xc5\xa1), prenova \xc5\xa1tudentskega referata in vratarske lo\xc5\xbee na Fakulteti za arhitekturo v Lj. (2004, soavtor P. Gabrijel\xc4\x8di\xc4\x8d), prenova stanovanjske hi\xc5\xa1e Vrta\xc4\x8dnik v Lj. (2004, soavtor P.Gabrijel\xc4\x8di\xc4\x8d), prenova vrtca Trnovo v Lj. (2005, soavtor M. Kajzelj), stanovanjsko naselje Grbin, Litija (2007, soavtor P.Gabrijel\xc4\x8di\xc4\x8d, Matic La\xc5\xa1i\xc4\x8d), vrtec Kidri\xc4\x8devo (2008, soavtorica Ajda Vogelnik Saje). Nagrade na javnih in vabljenih nate\xc4\x8dajih: O\xc5\xa0 na Bonifiki v Kopru: 2.nagrada (z A.Golob, P.Barone); Most na Grablovi\xc4\x8devi cesti v Lj.: 2. nagrada (z M. Kajzeljem); Mrtva\xc5\xa1ki most v Lj.: 3.nagrada (z M. Kajzeljem), \xc5\xa0kocjanski zatok, Koper (z M. Majzelj): 2.nagrada, stanovanjsko naselje Mlac, Ozeljan: 1.nagrada (z M. La\xc5\xa1i\xc4\x8d, M. Kajzelj, P. Gabrijel\xc4\x8di\xc4\x8d). Ostale nagrade: Nominacija za Ple\xc4\x8dnikovo nagrado za diplomsko delo (2000), Zlati svin\xc4\x8dnik ZAPS2006 v kategoriji notranje opreme (2006, Vratarska lo\xc5\xbea FA), Zlati svin\xc4\x8dnik ZAPS2008 v kategoriji javnih objektov (vrtec v Kidri\xc4\x8devem), nominacija za nagrado Piranesi (2008).'